CELEX: C2007/095/91
Language: sl
Date: 2007-04-28 00:00:00
Title: Zadeva T-50/07: Tožba, vložena 23. februarja 2007 — Portugalska republika proti Komisiji

28.4.2007   
            
            
               SL
            
            
               Uradni list Evropske unije
            
            
               C 95/44
            
         Tožba, vložena 23. februarja 2007 — Portugalska republika proti Komisiji
   (Zadeva T-50/07)
   (2007/C 95/91)
   Jezik postopka: portugalščina
   Stranki
   
      Tožeča stranka: Portugalska republika (Lizbona, Portugalska) (zastopniki: L. Inez Fernandes in P. Barros da Costa, zastopnika, M. Figueiredo, advogado)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi Odločba Komisije z dne 14. decembra 2006 o izključitvi nekaterih izdatkov držav članic iz naslova Evropskega kmetijskega usmerjevalnega in jamstvenega sklada (EKUJS), Jamstveni oddelek, iz financiranja Skupnosti (1) v delu, v katerem je bil Portugalski naložen 5 % finančni popravek za poljščine glede dodatnega plačila za trdo pšenico v višini 3.945.827 eura po pravilih iz Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin (2);
            
         
               —
            
            
               podredno, odločba naj se razglasi za nično v delu, v katerem so bili izdatki Portugalske republike pred 16. decembrom 2003, v višini 3.231.650,20 evra izvzeti iz financiranja Skupnosti;
            
         
               —
            
            
               Komisiji Evropskih skupnosti naj se naloži plačilo stroškov postopka.
            
         Tožbeni razlogi in bistvene trditve
   Tožeča stranka v utemeljitev navaja naslednje razloge:
   
               —
            
            
               kršitev člena 7(4)(a) in (4) Uredbe št. 1258/1999 (3): v okviru tega tožbenega razloga tožeča stranka očita kršitev obveznosti obrazložitve in bistvenih kršitev postopka;
            
         
               —
            
            
               tožeča stranka v zvezi z zamujeno izvedbo kontrol na kraju samem v poslovnih letih 2002 in 2003, ki se ji očita v izpodbijani odločbi, očita kršitev načela subsidiarnosti, načela enakega obravnavanja držav članic, načela sorazmernosti in zmotno ugotovljeno dejansko stanje;
            
         
               —
            
            
               dalje, tožeča stranka navaja, da EKUJS ni nastala finančna škoda;
            
         
               —
            
            
               tožeča stranka poleg tega graja mnenje Komisije v zvezi z domnevno nezadostnim številom kontrol na kraju samem glede trde pšenice leta 2002.
            
         
      (1)  UL L 355, str. 96.
   
      (2)  UL L 160, str. 1.
   
      (3)  Uredba Sveta (ES) št. 1258/1999 z dne 17. maja 1999 o financiranju skupne kmetijske politike (UL 160, str. 103).